kardosdrur/scandi-wiki huggingface dataset:
Carl Frederik Krabbe (1793-1849)

Carl Frederik Krabbe (ved dåben: Carl Friederich Krabbe) (22. oktober 1793 i Rendsborg – 10. juli 1849 på Billeshave) var en dansk officer, bror til Oluf Krabbe og far til Heinrich Krabbe.

Karriere 
Han var søn af toldforvalter i Ærøskøbing og kaptajn i landeværnet Johann Heinrich Bernhard Ludvig Krabbe (1751-1809) og Anna Marie Marjenhoff (1751-1806). I 1807 blev Krabbe frikorporal, frekventerede det daværende holstenske, militære institut i Rendsborg og kom i 1811 som landkadet til København, hvor han i december 1812 tog officerseksamen og derefter blev ansat som sekondløjtnant i 2. jydske Infanteriregiment med anciennetet af 28. december samme år. I året 1813 marcherede han med regimentet til Holsten, men kom snart tilbage til Fyn og derfra til Jylland, hvor han forblev indtil i 1815, da regimentet marcherede til det hannoverske og i slutningen af året til Frankrig, hvorfra det først i 1819 vendte tilbage, bataljonen, hvortil Krabbe hørte, til Aalborg. Her giftede han sig og drog straks derefter, i maj 1820, med regimentet til garnison i København, hvor han forblev indtil 1848. 1824 forfremmedes han til premierløjtnant, han fik 1834 kaptajns anciennetet, 1837 kaptajns karakter, 1839 udnævntes han til virkelig stabskaptajn ved regimentet, og ved hæromordningen i 1842 blev han ansat som kompagnichef ved den af 2. jydske Regiment dannede 9. Linjebataljon.

I sin garnisonstid var han kommanderet i en mængde skoler og var til forskellige tider medlem af større kommissioner; fra 1836 til 1842 beklædte han posten som adjudant hos inspektøren over samtlige infanteriregimenter og jægerkorps.

Treårskrigen 
Ved krigens udbrud marcherede han med bataljonen til Slesvig og deltog i træfningen ved Bov og i slaget ved Slesvig. Krabbe blev 1848 major og kommandør for Garnisonsbataljonen i København, overtog 1849 kommandoen over 9. Linjebataljon og deltog i slaget ved Kolding, træfningen ved Gudsø.

Krabbe blev indskibet for som kommandør for 9. Linjebataljon at deltage i udfaldet fra Fredericia, hvor han blev dødeligt såret af et skud i højre lår på forskansningerne øst for Treldevejen i slaget ved den 6. juli 1849. Han døde fire dage senere på Billeshave Lazaret. Han blev begravet på Middelfart Kirkegård.

Krabbe var blevet Ridder af Dannebrog 10. juni 1841 og Dannebrogsmand 13. september 1848.

Der findes en granitmindesten på Fælledvej i Fredericia, som blev afsløret 6. juli 1938.

Ægteskab 
7. april 1820 havde han i Budolfi Kirke ægtet Bente Kirstine Kruuse (20. august 1801 i Aalborg - 22. marts 1870), datter af købmand, stadshauptmand i Aalborg Jørgen Mørch Kruuse og Kirstine Bierum. Ved sin død efterlod han enke og fem børn.

Kilder 
 Den dansk-tydske Krig i Aarene, 1848-50: Udarbejdet paa Grundlag af officielle Documenter og med Krigsministeriets Tilladelse udgivet af Generalstaben, 2. del, København: J.H. Schultz 1877, s. 1163-1165.
 Danmarks Adels Aarbog 2003-05.

Carl Frederik 1
Riddere af Dannebrog
Officerer fra Danmark
Faldne danske militærfolk
Personer fra Rendsborg
Danskere i 1800-tallet
Personer i Treårskrigen fra Danmark
Snekkersten-ulykken

Snekkersten-ulykken var en jernbaneulykke, der skete d. 18. maj 1988 i Snekkersten i Nordsjælland.
Et tog på lokalbanen Lille Nord, der kører mellem Hillerød og Helsingør, kørte igennem en stopbom ved Snekkersten og væltede ned fra en viadukt pga. afsporing. I alt 12 mennesker blev kvæstet.

Ulykken blev overværet af en gruppe børn og pædagoger på vej hjem til Smakkens fritidshjem efter en omgang frittercup på Snekkersten skole.
Flere af børnene stod faktisk lige på den anden side af tunnellen,(de var netop blevet kaldt tilbage af pædagogerne for at alle kunne følges i flok), da toget kørte ned af skrænten og landede på vejbanen foran dem.

Kilder og henvisninger 

Jernbaneulykker i Danmark
Helsingør Kommune
Begivenheder i 1988
Onondaga

Onondaga er en lille by, der fungerede som hovedstad for først Onondaga-stammen og senere som hovedstad og mødested for Irokeserføderationen. Byen ligger i Onondaga County, New York, men har flyttet sig vestpå siden dens grundlæggelse i for over 1000 år siden

Historie 

Byen Onondaga blev grundlagt for over 1000 år siden af Onondaga-stammen og var det mest beboede område der. Omkring det 14. århundrede blev Irokeserføderationen grundlagt af de fem indianernationer Seneca, Cayuga, Oneida, Mohawk og Onondaga og Onondaga blev uofficielt hovedstad og mødested for de fem stammer, da Onondaga lå i midten af de fem stammer..
Under Den Amerikanske Revolution var Irokeserføderationen allierede med Storbritannien og kæmpede mod USA, men i april 1779 blev Onondaga mål for den kontinentale hær og Goose van Schaik ledte et angreb mod Onondaga. Alle indianerne flygtede ved synet af fjender og Goose van Schaik og hans hær ødelagde og brændte ca. 50 huse i byen.

Navn 

Onondaga er blevet opkaldt efter dets grundlæggers folk, Onondaga-stammen, og betyder på onondaga "oven på bakken". Det bliver udtalt helt lydret; "on-on-da-ga".

Byer i New York
Indianerbyer i USA
Niels Krag (flertydig)

Niels Krag er navnet på flere personer:

 Niels Krag (1550-1602) – dansk historiker, filolog, diplomat og rektor
 Niels Krag (rigsråd) (1574-1650) til Trudsholm – dansk godsejer og rigsråd
 Niels Krag (gehejmeråd) (1653-1713) – dansk godsejer, gehejmeråd og deputeret
Galleri (mølleteknik)

Galleriet, også kaldet omgangen på en vindmølle, er en platform, hvorfra mølleren kan starte og bremse møllevingerne, krøje møllen manuelt og påsætte sejlene på sejlførende møller. Adskillige hollandske vindmøller har galleri. På møller med muret undermølle er galleriet normalt placeret på loftet over undermøllen. Her er kværnloftet typisk placeret, og fra dette er der adgang til galleriet gennem to eller flere udgangsdøre, således at der er fri passage, uanset hvorfra vinden blæser.

Møller med vindrose og klapper på vingerne har ganske vist automatisk drift, men skal dog kunne startes og bremses, hvilket kan gøres ved hjælp af et kædetræk som betjenes fra galleriet. 

Vindmøller
Dansk Polyether-Industri

Dansk Polyether-Industri A/S var en dansk virksomhed i Frederikssund.

Fabrikken blev etableret 1951 af Sven Grønlykke i Tåstrup og fabrikerede i 1950'erne skumgummiprodukter, herunder flysæder til SAS. I 1960'erne blev polyether udbredt, og fabrikken engagerede Harry Juul og ingeniør Mikkelsen. Ingeniør Thor Tøsse blev i 1959 hentet til fabrikken fra Norge, og i 1960 blev fabrikken omstillet til at fremstille det ny materiale, bl.a. i form af møbelpolstring og madrasser (under navnet Villette).

En ny fabrik blev rejst uden for Frederikssund ved firmaet Mangor & Nagel. I 1964 solgte Sven Grønlykke fabrikken til en tysk producent for 15 mio. kr. I 1970 brændte dele af fabrikken.

I 1964-65 havde fabrikken besøg af kunstneren Gunnar Aagaard Andersen, som her fremstillede møbler af polyurethanskum, herunder ti lænestole (Portrait of My Mother's Chesterfield) og to sofaer.

Kilder 
 Maria Grønlykke: Lene og Sven Grønlykke: Et erindringsportræt, København: Gyldendal 2012. 

Polyether-Industri
Etableret i 1951
Kemivirksomheder i Danmark
Brigitta Boccoli

Brigitta Boccoli, (født 5. maj 1972), er en italiensk skuespillerinde og tidligere model<ref>{{Cite web |url=http://blog.leiweb.it/novella2000/2013/06/17/brigitta-boccoli-41-anni-e-sentirli-un-po/ |title=Brigitta Boccoli, 41 anni e sentirli un po'  |access-date= 6. september 2013 |archive-date=30. juni 2013 |archive-url=https://web.archive.org/web/20130630002859/http://blog.leiweb.it/novella2000/2013/06/17/brigitta-boccoli-41-anni-e-sentirli-un-po/ |url-status=dead }}</ref>.

Boccoli blev født i Rom, Lazio. Han begyndte at arbejde i tv og siden 1999 har hun været gift med Stefano Nones Orfei athlete af cirkusset og løvetæmmer.

Og 'søster Benedicta Boccoli.

 Film 

1982: Manhattan Baby, filminstruktør Lucio Fulci
1985: La ragazza dei lillà, filminstruktør Flavio Mogherini
1987: Com'è dura l'avventura, filminstruktør Flavio Mogherini
1991: Nostalgia di un piccolo grande amore, director: Antonio Bonifacio
2003: Gli angeli di Borsellino, filminstruktør Rocco Cesareo
2006: Olè, filminstruktør Carlo Vanzina
2007: Valzer, filminstruktør Salvatore Maira
2008: Pietralata, filminstruktør Gianni Leacche

 Teater 

1993–1994: Scanzonatissimo, instruktør Dino Verde
1998: The Owl and the Pussycat, instruktør Furio Angiolella
1999: L'ultimo Tarzan, instruktør Sergio Japino
1999–2001: Il padre della sposa, instruktør Sergio Japino
2001: Anfitrione, (Plautus), instruktør Michele Mirabella
2002: La schiava, instruktør Claudio Insegno
2002–2003: Uscirò dalla tua vita in taxi, instruktør Ennio Coltorti
2003: Il Paradiso può attendere, instruktør Anna Lenzi
2010: La mia miglior nemica, instruktør Cinzia Berni

 Diskografi 

1989 - Stella'' (med sin søster Benedicta Boccoli i Sanremo Music Festival)

Referencer

Ekstern kilde/henvisning 
 

Skuespillere fra Italien
Spillekonsoller (8. generation)

8. Generation af spillekonsoller er den nuværende generation af videospilkonsoller, som er blevet markedsført fra 2012. Det inkludere både almindelige spillekonsoller og håndholdte spillekonsoller, herunder  PlayStation Vita og PlayStation 4 fra Sony; Nintendo 3DS, Nintendo Switch og Wii U fra Nintendo, samt Xbox One fra Microsoft.

Spillekonsoller
Rustenborg (Aalborg)

Rustenborg er et posthus og postdistributionscenter på Postmestervej 1 i Aalborg. Alt postomdeling i 9000 Aalborg, 9100 Aalborg, 9200 Aalborg SV, 9210 Aalborg SØ, 9220 Aalborg Øst, 9260 Gistrup, 9270 Klarup, 9280 Storvorde, 9293 Kongerslev, 9310 Vodskov, 9380 Vestbjerg og 9400 Nørresundby foregår med udgangspunkt fra Rustenborg.

Postbygningen er på 27.000 kvadratmeter. Bygningen er opført i cortenstål, som skulle ruste og give det en rustfarvet facade, deraf kommer navnet på bygningen.

Historie 
I april 2014 lukkede Storvorde Posthus og størstedelen af de ansatte blev herefter flyttet til Rustenborg. I maj 2014 lukkede Vestbjerg Posthus og omdelingen af post i 9310 Vodskov og 9380 Vestbjerg blev flyttet til Rustenborg, mens omdelingen i 9381 Sulsted blev flyttet til Brønderslev Posthus.

Kilder 

Bygninger, konstruktioner og anlæg i Aalborg
Posthuse i Danmark
Niels Krag (gehejmeråd)

Niels Krag (22. august 1653 – 22. februar 1713) var en dansk gehejmeråd.

Han var søn af Otte Krag, var ved sin faders død kun tretten år gammel, hvorfor hans morbroder Oluf baron Rosenkrantz tog sig af hans fortsatte undervisning og opdragelse, i hvilken anledning han opsatte en skriftlig betænkning om, hvilke studier der forekom ham bedst at "tjene til den Profession, som hans Stand vedkommer", nemlig statstjenesten, til hvilken Krag også søgte at uddanne sig ved en udenlandsrejse (1672). 1680 finder vi ham som kammerjunker, året efter blev han etatsråd og 1686 justitsråd, 1693 fik han Det hvide Bånd og 1696 på sin svigerfaders indstændige begæring, som Christian V selv siger gehejmeråds titel. Svigerfaderen var Niels Juel, hvis ældste batter Sophie (død 5. oktober 1722) han 8. februar 1682 havde ægtet og derved forøget sine godser Voldbjerg og Løjtved med Totterupholm (nu Rosendal). Ved sin moders død (1688) blev han endvidere ejer af Skjoldemose, Flintholm og Egeskov. Det var formodentlig denne hans egenskab som stor godsejer, der i begyndelsen af Frederik IV's regering skaffede ham sæde i den kommission, der skulle udtale sig om kongens forslag til vornedskabets ophævelse. Han ses desuden at have fungeret som deputeret i Politiretten, og 1710 blev han 1. deputeret for finanserne, i hvilket embede han døde 22. februar 1713.

Han er begravet i Roskilde Domkirke.

Krag er malet som barn sammen med moderen af Michael van Haven 1656 (Gjessinggård), herefter kopi af Per Kraft den ældre (Gavnø). Maleri, formentlig af Benoît Le Coffre (Egeskov).

Kilder 

 
 Erik Pontoppidan, Marmora Dan. II, 278 f.

Gehejmeråder fra Danmark
Riddere af Dannebrog (1671-1808)
Godsejere fra Danmark
Danskere i 1600-tallet
Danskere i 1700-tallet
Kollegiedeputerede fra Danmark
Ibestadtunnelen

Ibestadtunnelen er en undersøisk vejtunnel mellom øerne Andørja og Rolla i Ibestad kommune i Troms og Finnmark. Tunnelen går mellem Sørvika på Andørja og Hamnvik på Rolla. Sammen med Mjøsundbroen knytter den Rolla til fastlandet. Ibestadtunnelen er 3.396 meter lang, og dybeste punkt er 112 meter under havet. Tunnelen blev åbnet den 2. december 2000. Den er en del af fylkesvei 848. Største stigning i tunnelen er 9,9%.

Et andet navn på vejforbindelsen mellem Andørja og Rolla er Bygdeforbindelsen efter navnet på sundet Bygda.

Ibestadtunnelen har været plaget af asfaltstøv og salt havvand, som siver ind i tunnelen og har gjort tunnelen glat. Ibestadtunnelen er den eneste af de undersøiske vejtunneler i Norge, som ikke har ventilation. Tunnelen er lukket for gående og cyklende.

Referencer 

Vejtunneler
Troms og Finnmarks geografi
Tunneler i Norge
Ibestad
Michel Henry

Michel Henry (født 10. januar 1922, død 3. juli 2002) var en fransk filosof og romanforfatter. Han skrev fem romaner og mange filosofiske værker.

Værker

Filosofiske værker 
 L'Essence de la manifestation, 2 volumes, Paris, PUF, 1963 (réédition en volume, 1990).
 Philosophie et phénoménologie du corps. Essai sur l'ontologie biranienne, Paris, PUF, 1965 (réédition, 1997, avec un avertissement à la seconde édition).
 Marx. Tome I : Une Philosophie de la réalité Tome II : Une Philosophie de l'économie, Paris, Galliniard, 1976 (réédition, 991).
 Généalogie de la psychanalyse. Le Commencement perdu, Paris, PUF, 1985.
 La Barbarie, Paris, Grasset, 1987 (réédition, Paris, PUF, 2001 avec une préface inédite).
 Voir l'invisible. Sur Kandinsky, Paris, François Bourin. 1988.
 Phénoménologie matérielle, Paris, PUF, 1990.
 Du communisme au capitalisme. Théorie d'une catastrophe, Paris, Odile Jacob, 1990.
 C'est moi la vérité. Pour une philosophie du christianisme, Paris. Seuil, 1996.
 Incarnation. Une philosophie de la chair, Paris, Seuil, 2000.

Posthume filosofiske værker 
 Paroles du Christ, Paris, Seuil, 2002.
 Auto-donation. Entretiens et conférences, Paris/Montpelier, Prétentaine, 2002. Repris éd. Beauchesne 2004
 Le Bonheur de Spinoza, Paris, PUF 2003.
 Phénoménologie de la vie. 
 Tome I: De la phénoménologie ;
 Tome II: De la subjectivité ;
 Tome III: De l'art et du politique ;
 Tome IV: Ethique et religion. Paris, PUF, 2003-2004.

Romaner 
 Le jeune officier, Paris, Gallimard, 1954.
 L'Amour les yeux fermés, Paris, Gallimard, 1976 ( Prix Renaudot)
 Le Fils du roi, Paris, Gallimard, 1981.
 Le Cadavre indiscret, Paris, Albin Michel, 1996

Eksterne henvisninger 
 Michel Henry fondens hjemmeside 
 Michel Henry officiel hjemmeside

Forfattere fra Frankrig
Filosoffer fra Frankrig
Fatin Shidqia

Fatin Shidqia Lubis, bedre kendt som Fatin Shidqia, (født 30. juli 1996) er en indonesisk singer-songwriter og sanger, der vandt talentshowet X Factor Indonesien.

Diskografi

Single 
 Aku Memilih Setia
 Kekasih Mu

Referencer

Eksterne henvisninger 
 Officiel hjemmeside 

Sangere fra Indonesien
Personer fra Jakarta
Kim Cesarion

Kim Cesarion (født 10. juli 1990 i Stockholm) er en svensk sanger med Aristotracks. Han er af græsk og guadeloupisk oprindelse.

Diskografi

Singler

Referencer

Eksterne kilder 

 
 

Sangere fra Sverige
Ylvis

Ylvis er en norsk komikerduo bestående af brødrene Bård (født 1982) og Vegard Ylvisåker (født 1979). Brødrene kommer fra Sogn, men voksede op i Bergen og Afrika.

De debuterede professionelt i år 2000 på Ole Bull-teateret i Bergen med forestillingen Ylvis – en kabaret, som de siden drog på turné med. Efter turneen kom forestillingen Ylvis goes philharmonic med Bergen Filharmoniske Orkester.

År 2001 var de et stående indslag i NRK's tv-program Absolutt Norsk og senere i Trond–Viggo Torgersens TVT. De har sidenhen fortsat med både sceneshows og norsk tv.

I efteråret 2011 havde deres eget talkshow I kveld med YLVIS premiere på tv-kanalen TVNorge.

I 2013 blev videoen til deres sang "The Fox" et viralt hit.

Kilder

Eksterne henvisninger 

 
 

Komikere fra Norge
Musikere fra Norge
Duoer
Onondaga (stamme)

Onondaga-folket (Onöñda'gega') eller Folket af Bakken er et folk af oprindelige amerikanere og en af de fem oprindelige stammer i Irokeserføderationen (Haudesonaunee). De er placeret i Onondaga County i New York i USA og ligger midt i Irokeserføderation. Det gjorde stammen ideel som mødepunkt for de fem oprindelige stammer.

Omkring 1162 indgik Onondagastammen en alliance med fire andre stammer, der endte med at blive starten på Irokeserføderationen.. I 1613 begyndte Onondagastammen at indgå diplomatiske relationer med hollænderne og senere andre europæiske kolonimagter. Grundet den store efterspørgsel af bæverskind blandt de europæiske handlere begyndte stammen sammen med Irokeserføderationen at angribe de omkringliggende stammer i en langvarig krig kendt som Bæverkrigene. Selv om Irokeserføderationen på dens højdepunkt kontrollerede områder fra nutidens Iowa til Ontario skrumpede deres land i det 18. århundrede. Samtidig steg spændinger mellem Onondagastammen og immigranterne, der besatte Onondaga stammens territorier. Diplomaten Canasatego prøvede at dulme spændingerne ved Lancaster-traktaten i 1744, men Onondagastammen mistede alligevel mere og mere land gennem årerne både officielt og uofficielt.

Da den amerikanske uafhængighedskrig begyndte i 1775 erklærede stammen sig neutral, men blev alligevel af invaderet af den kontinentale hær under ledelse af Goose van Schaick den 21. april 1779 i en militær ekspedition kendt som Van Schaick-ekspeditionen. Dette viste sig at være fatalt for stammen, der blev drevet fra sit land, der nu komplet blev overtaget af det nyopståede USA. De fleste onondagafolk flygtede til Canada, hvor mange stadig bor den dag i dag, selvom en del er flyttet tilbage til et onondagareservat opstået i deres gamle hjemland.

Referencer 

Irokesere
Rustenborg

Rustenborg kan henvise til flere emner:

 Rustenborg (Kongens Lyngby) - tidligere landsted i Kongens Lyngby
 Rustenborg (Aalborg) - folkeligt navn for posthuset og den tidligere postsorteringsbygning i Aalborg, beklædt med cortenstål
 Farum Midtpunkt - bebyggelse i Farum, beklædt med cortenstål og derfor kaldt "Rustenborg"
 Syddansk Universitet - dele af universitetets campus i Odense er beklædt med cortenstål og derfor kaldt "Rustenborg"

Se også:
 Rustenburg – en by i Sydafrika
 Rustenburg (Haag) – et forsvundet landsted i Haag
Pierre Poumeau

Pierre Poumeau (1697 i København (døbt 12. september) – 15. maj 1791 sammesteds) var en dansk-norsk officer.

Han var søn af tobakstold- og konsumtionsforpagter i København Pierre Poumeau. Han blev 1716 sekondløjtnant ved Smålenske Infanteriregiments reserve, men forsattes 1717 til Patroclus Rømelings (norske) gevorbne Infanteriregiment, blev 1723 premierløjtnant, 1728 kaptajn, 1738 karakteriseret major og fik 1740 denne grad ved regimentet, blev 1741 sekondmajor, 1749 karakteriseret oberstløjtnant, 1753 premiermajor, havde allerede 1750 erholdt obersts karakter; men denne udnævnelse blev ikke "expederet" før 1754, da han samtidig blev virkelig oberstløjtnant; alt ved samme regiment. Poumeau blev 1759 chef for 1. akershusiske Infanteriregiment, lå ved denne tid i Danmark og Holsten, hvorhen i disse år en bataljon af hans regiment var beordret, medens man frygtede krig med Rusland. 1762 blev han generalmajor, 1767 deputeret i det norske Generalitets- og Kommissariatskollegium, 1773 generalløjtnant, 1774 Ridder af Dannebrog, 1778 chef for Søndenfjeldske gevorbne Infanteriregiment og 1784 interimskommandant på Akershus. 1787 blev han endelig, 90 år gammel, entlediget fra de ham betroede poster og udnævnt til general, "at blive staaende i Detaillen". Først 15. maj 1791 døde han i København. Poumeau skal have været liden af vækst, "men af god Anseelse".

Han blev gift 1730 med Kirstine Catharine Riis (10. januar 1715 i Christianssand - 23. januar 1751 i Christiania), datter af kancelliråd Michael Riis til Nørlund i Jylland, tolder og postmester i Christianssand, og dermed søster til Engelke Godefroid de Løwenstierne.

Kilder 

 
 Carl Johan Anker, Biografiske data om 330 norske generalspersoner. 
 Personalhistorisk Tidsskrift, I. 

Riddere af Dannebrog (1671-1808)
Personer fra København
Nordmænd i 1700-tallet
Generaler fra Danmark
Kollegiedeputerede fra Danmark
Hamnvik

Hamnvik er en by og der er administrationscenter i Ibestad kommune i Troms og Finnmark fylke i Norge. Byen har 445 indbyggere pr. 1. januar 2012, og ligger på øen Rolla (Rolløya), som er en af de to øer kommunen består af; Den anden er Andørja, og Hamnvik ligger ved vestenden af Ibestadtunnelen der fører der til, med forbindelse videre fra Andørja til fastlandet via Mjøsundbroen.

Stedet 

I Hamnvik er der servicefunktioner og administrative funktioner som kommunens administration, lensmandskontor, læge, sygehjem, kirke og præst, fødevare- og andre butikker

Navnet Hamnvik kommer fra en vig lidt nedenfor det der i dag er byen. I denne vig etablerede Jens Bing Dons et handelssted i slutningen af 1700-tallet. Handelsstedet er nu under renovering og bruges i turistsamenhæng, med blandt andet servering af mad. Det har været i familiens eje frem til i dag, og er det fortsat. Det er et bevaret eksempel på et traditionelt nordnorsk handelssted. Stedet er bl.a. omtalt i Nils A. Ytrebergs bog om de nordnorske handelssteder.

Eksterne kilder/henvisninger 

 Om Kamnvik på Store Norske Leksikon
 Arkitekturguide Hamnvik handelssted. Universitetet i Tromsøs nettsted. Engelsk tekst. (besøkt 29. november 2012)

Byer i Troms og Finnmark
Ibestad
Quiz i en hornlygte

Quiz i en hornlygte var et dansk quizprogram der blev sendt på DR2 i 2012.

Programmet var en historisk quiz med Carsten Eskelund med to hold med skiftende deltagere som Lasse Rimmer, Simon Jul, Thomas Warberg og Carsten Bang. Carsten Wiedemann, der kom på tredjepladsen i VM i Jeopardy! i 2001, var overdommer.

Programmet var inspireret af BBC's QI med ofte grotesk svære spørgsmål og point for både korrekte svar og interessant viden.

Der blev produceret 18 programmer fra marts til november 2012.

Referencer

Eksterne henvisninger 
Quiz i en hornlygte 

DR-programmer
Tv-quizzer
Live in Bucharest: The Dangerous Tour

Live in Bucharest: The Dangerous Tour er en live koncert DVD af den amerikanske musiker Michael Jackson udgivet den 25. juli 2005.

Spor 

Michael Jackson-album
Vågsfjorden (Troms)

Vågsfjorden er en fjord der ligger mellem Hinnøya og Senja i Troms og Finnmark fylke i Norge. Den ligger syd for Andfjorden og passerer kommunerne Harstad, Ibestad, Skånland, Tranøy og Dyrøy.

Fjorden er 46 kilometer lang, og går fra Eidepollen på sydsiden af Senja i nord til Tjeldsundet i syd. Øerne Hinnøya, Grytøya, Sandsøya og Bjarkøya ligger på vestsiden af fjorden, mens Andørja og Rolla ligger på østsiden.

Længst mod syd går Tjeldsundet mod syd på østsiden af Hinnøya til Vestfjorden. Syd for Rolla går Astafjorden mod øst til Grovfjorden, Gratangen, Lavangen og Salangen. Mellem Rolla og Andørja ligger sundet Bygda. Mellem Andørja og fastlandet i øst ligger Mjøssundet. Nord for Mjøssundet går Faksfjorden østover og længere mod nord går Tranøyfjorden på østsiden af Senja.

Stonglandet er en halvø som stikker ud i fjorden fra Senja, og på nordsiden af denne ligger den lille 6 km lange fjord Eidepollen, som er den nordligste del af Vågsfjorden. Sydvest for Senja ligger Bjarkøya. Mellem Bjarkøya og Grytøya ligger det otte km lange og 1,5–3 km brede Kvernsundet, mens Toppsundet går mellem Grytøya og Hinnøya.

Eksterne henvisninger 

 Vågfjorden  på snl.no

Fjorde i Troms og Finnmark
Harstad
Ibestad
Skånland
Tranøy
Dyrøy
Vågsfjorden

Vågsfjorden er navnet på to fjorde i Norge:

 Vågsfjorden (Troms) – en fjord i Harstad, Ibestad, Bjarkøy, Tranøy og Dyrøy kommuner i Troms fylke.
 Vågsfjorden (Nordfjord) – en sidefjord til Nordfjord i Sogn og Fjordane.